ประกาศคณะกรรมการมาตรฐานผลิตภัณฑ์อุตสาหกรรม เรื่อง การยอมรับผลการทดสอบและยอมรับใบรับรองมาตรฐานผลิตภัณฑ์อุตสาหกรรมตามความตกลงในกรอบ ASEAN EEMRA (ASEAN Sectoral Mutual Recognition Arrangement for Electrical and Electronic Equipment) และ AHEEERR (Agreement on the ASEAN Harmonized Electrical and Electronic Equipment (EEE) Regulatory Regime)
ประกาศคณะกรรมการมาตรฐานผลิตภัณฑ์อุตสาหกรรม
เรื่อง
การยอมรับผลการทดสอบและยอมรับใบรับรองมาตรฐานผลิตภัณฑ์อุตสาหกรรมตามความตกลง
ในกรอบ
ASEAN EE MRA (ASEAN Sectoral Mutual Recognition Arrangement for
Electrical and Electronic Equipment) และ AHEEERR (Agreement on the ASEAN
Harmonized Electrical and Electronic Equipment (EEE) Regulatory Regime)[๑]
 

อาศัยอำนาจตามความในมาตรา ๒๐ เบญจ
แห่งพระราชบัญญัติมาตรฐานผลิตภัณฑ์อุตสาหกรรม พ.ศ. ๒๕๑๑ แก้ไขเพิ่มเติมตามมาตรา ๗
แห่งพระราชบัญญัติมาตรฐานผลิตภัณฑ์อุตสาหกรรม (ฉบับที่ ๖) พ.ศ. ๒๕๔๘
และมติคณะกรรมการมาตรฐานผลิตภัณฑ์อุตสาหกรรม ในการประชุม ครั้งที่ ๖๕๐ - ๗/๒๕๖๐
เมื่อวันที่ ๒๐ กรกฎาคม ๒๕๖๐ คณะกรรมการมาตรฐานผลิตภัณฑ์อุตสาหกรรมออกประกาศยอมรับผลการทดสอบ
ที่ออกโดยหน่วยตรวจสอบที่ขึ้นทะเบียนไว้ภายใต้ ASEAN EE MRA ตามรายชื่อมาตรฐานที่ตกลงใช้ร่วมกัน
(List of Harmonized Standards) รวมถึง Edition ที่
JSC EEE ได้มีมติไว้ และยอมรับใบรับรอง
ที่ออกโดยหน่วยรับรองที่ขึ้นทะเบียนไว้ภายใต้ ASEAN EE MRA ตามรายชื่อมาตรฐานที่ตกลงใช้ร่วมกัน (List of Harmonized Standards) รวมถึง Edition ที่ JSC EEE ได้มีมติไว้ ตามรายชื่อหน่วยตรวจสอบและหน่วยรับรอง
รายชื่อมาตรฐานและขอบเขตการตรวจสอบ ดังมีรายละเอียดต่อท้ายประกาศนี้

ทั้งนี้ ตั้งแต่บัดนี้เป็นต้นไป


ประกาศ ณ วันที่ ๔ กันยายน พ.ศ. ๒๕๖๐
สมชาย หาญหิรัญ
ปลัดกระทรวงอุตสาหกรรม
ประธานคณะกรรมการมาตรฐานผลิตภัณฑ์อุตสาหกรรม
[เอกสารแนบท้าย]

๑. หน่วยตรวจสอบและหน่วยรับรองที่ขึ้นทะเบียนไว้ภายใต้
ASEAN EE MRA

(ดูข้อมูลจากภาพกฎหมาย)







พิมพ์มาดา/อัญชลี/จัดทำ
๖
ธันวาคม ๒๕๖๐

[๑] ราชกิจจานุเบกษา
เล่ม ๑๓๔/ตอนพิเศษ ๒๙๖ ง/หน้า ๔๕/๓๐ พฤศจิกายน ๒๕๖๐